অর্চনা রামসুন্দরম

অর্চনা রামসুন্দরম (জন্ম ১ অক্টোবর ১৯৫৭) একজন অবসরপ্রাপ্ত ভারতীয় পুলিশ কর্মকর্তা যিনি তামিলনাড়ু পুলিশের সদস্য ছিলেন। তিনি ২০১৮ সালে অবসর গ্রহণের আগ পর্যন্ত ৩৭ বছর ভারতীয় পুলিশ সার্ভিসে (আইপিএস) দায়িত্ব পালন করেছিলেন এবং উল্লেখযোগ্যভাবে ভারতের প্রথম মহিলা পুলিশ অফিসার যিনি কেন্দ্রীয় আধাসামরিক বাহিনীর নেতৃত্ব দিয়েছিলেন। তার স্বামী রামাসুন্দরম ২০১১ সাল পর্যন্ত তামিলনাড়ু রাজ্যে একজন সিনিয়র স্টেট আইএএস অফিসার হিসেবে দায়িত্ব পালন করেন।

 পেশা 
রাজস্থান বিশ্ববিদ্যালয় থেকে অর্থনীতিতে স্নাতক নেওয়ার পরে তিনি পুলিশ অফিসার হিসাবে তার কর্মজীবন চালিয়েছিলেন। তিনি ১৯৮০ সালে ভারতীয় পুলিশ সার্ভিসে যোগ দিয়েছিলেন এবং একমাত্র মহিলা কর্মকর্তা ছিলেন। ১৯৮৯ সালে তিনি ইউনিভার্সিটি অফ সাউদার্ন ক্যালিফোর্নিয়া থেকে অপরাধবিদ্যায় মাস্টার অফ সায়েন্স সম্পন্ন করেন। ১৯৯৫ সালে তিনি রাষ্ট্রপতি পদক লাভ করেন।
২০১৪ সালের মে মাসে, তিনি অতিরিক্ত পরিচালক হিসাবে সিবিআইতে যোগ দেন এবং ভারতের প্রথম মহিলা কর্মকর্তা যিনি কেন্দ্রীয় তদন্ত ব্যুরোতে অতিরিক্ত পরিচালক হিসাবে অন্তর্ভুক্ত হন। অবৈধ নিয়োগ হিসেবে বিবেচনা করে সুপ্রিম কোর্ট তার নিয়োগকে আইনগতভাবে চ্যালেঞ্জ জানায় এবং সুপ্রিম কোর্ট অর্চনার নিয়োগের বিরুদ্ধে রায় দেয়। তামিলনাড়ু সরকার তাকে ডিজিপি পদ থেকে বরখাস্ত করে।
২০১৬ সালের ৩ ফেব্রুয়ারি তিনি সশস্ত্র সীমা বালের মহাপরিচালক হিসেবে নিযুক্ত হন এবং তিনিই প্রথম মহিলা পুলিশ কর্মকর্তা যিনি আনুষ্ঠানিকভাবে আধাসামরিক বাহিনীর নেতৃত্ব দেওয়ার জন্য নিযুক্ত হন। জুলাই, ২০১৮ সালে অর্চনার পরিবর্তে রজনী কান্ত মিশ্রকে সশস্ত্র সীমা বল বিভাগের নতুন মহাপরিচালক হিসেবে নিযুক্ত করা হয়। অর্চনা ২০১৮ সালে আইপিএস থেকে অবসর নেন।

 আরও দেখুন 
 তামিলনাড়ুর লোক তালিকা

 তথ্যসূত্র 

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী পুলিশ কর্মকর্তা
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:তামিলনাড়ুর ব্যক্তি
বিষয়শ্রেণী:রাজস্থান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউনিভার্সিটি অব সাউদার্ন ক্যালিফোর্নিয়ার প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:সাউদার্ন ক্যালিফোর্নিয়া বিশ্ববিদ্যালয়ের প্রাক্তন শিক্ষার্থী